**Številka: *545606-33/2023 / 1***

**Ljubljana, dne *08. 09. 2023***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE IN EVROPSKE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog sklepa Sveta o stališču, ki se v imenu Evropske unije zastopa v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992*

Naslov dokumenta v delovnem jeziku EU: *Proposal for a Council Decision on the position to be taken on behalf of the European Union in the International Sugar Council as regards the extension of the International Sugar Agreement, 1992*

Datum dokumenta: *08. 09. 2023*

Številka dokumenta: *12779/23*

Medinstitucionalna oznaka: *2023/0310(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *1. obravnava*

**4. Pristojni organ EU**:

Svet EU v sestavi: *FAC - Svet EU za zunanje odnose, AGRI - Svet EU za kmetijstvo in ribištvo*

Delovno telo Sveta EU: *C.33 - Delovna skupina za primarne proizvode (PROBA), F.08 - Delovna skupina za kmetijske proizvode*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *Irena Šinko, ministrica; dr. Darij Krajčič, državni sekretar; Tatjana Buzeti, državna sekretarka*

**7. Roki**:

Predviden čas pričetka obravnave zadeve EU v institucijah EU: *jesen 2023*

Predviden čas sprejema zadeve EU v institucijah EU: *november 2023*

Rok za odziv organa: *2. 10. 2023*

Rok za obravnavo na seji Vlade in njenih odborih: *5. 10. 2023*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *Helena Gašperlin Pertovt, Služba za EU koordinacijo in mednarodne zadeve; mag. Matjaž Grkman, Sektor za trajnostno kmetijstvo*

**9. Delovna skupina Vlade, organizirana za posamezno področje zadev EU**:

*DS25 - Kmetijstvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *Maša Žagar, generalna direktorica Direktorata za kmetijstvo*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za finance, Ministrstvo za gospodarstvo, turizem in šport, Ministrstvo za zunanje in evropske zadeve*

Kontaktna oseba organa: *Jana Poljak, MF; Petra Doles Novak, MGTŠ; mag. Jasna Koblar, MZEZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **Irena Šinko****MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog sklepa Sveta o stališču, ki se v imenu Evropske unije zastopa v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992 - 12779/23, ki se glasi:*

*Republika Slovenija podpira Predlog sklepa Sveta o stališču, ki se v imenu Evropske unije zastopa v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Ta predlog se nanaša na sklep o določitvi stališča, ki naj se v imenu Unije zastopa v Mednarodnem svetu za sladkor v zvezi s predvidenim sprejetjem odločitve o podaljšanju Mednarodnega sporazuma o sladkorju iz leta 1992 do 31. decembra 2024.*

*Mednarodni svet za sladkor bo 24. novembra 2023 na svojem 63. zasedanju sprejel sklep o podaljšanju Sporazuma. Sporazum je bil prvotno sklenjen za obdobje treh let do 31. decembra 1995 in se od takrat redno podaljšuje za nadaljnja obdobja dveh let, kot je določeno v sporazumu. Zadnje podaljšanje je bilo sprejeto novembra 2021 in velja do 31. decembra 2023. Unija je s Sklepom 92/580/EGS sklenila Mednarodni sporazum o sladkorju iz leta 1992.*

 *Po pogajanjih med članicami Mednarodne organizacije za sladkor je Mednarodni svet za sladkor na 59. zasedanju predlagal spremembe sporazuma, ki se nanašajo: ureditev sprejetja upravnega proračuna in prispevke članic, cilje sporazuma, prednostne naloge Mednarodne organizacije za sladkor ter na pravila za imenovanje izvršnega direktorja. EU je novembra 2021 v skladu s Sklepom Sveta 2021/1851 izglasovala spremembe Sporazuma. V skladu s prvotnim načrtom bi morale članice do 30. junija 2023 deponirati svojo listino o sprejetju. Spremembe sporazuma bi začele veljati 1. januarja 2024 pod pogojem, da so članice, ki imajo vsaj dve tretjini glasov, deponirale listino o sprejetju.*

*Na 62. zasedanju junija 2023 se je Mednarodni svet za sladkor dogovoril o podaljšanju obdobja, v katerem lahko članice deponirajo svojo listino o sprejetju, do 30. aprila 2024, začetek veljavnosti spremenjenega sporazuma pa je bil preložen na 1. januar 2025. Zato je treba sedanji sporazum podaljšati za eno leto, tj. do 31. decembra 2024. Prispevek EU v proračun Mednarodne organizacije za sladkor za leto 2024 bo zato izračunan z uporabo sedanje formule iz člena 25 Sporazuma. Namen predvidenega akta je omogočiti Mednarodni organizaciji za sladkor, da nadaljuje s svojim delom še eno leto.*

*Unija je kot pomembna proizvajalka sladkorja in vodilna partnerica v trgovini s sladkorjem za veliko članic Mednarodne organizacije za sladkor bila vedno dejavna članica Mednarodne organizacije za sladkor, zato je ponovno podaljšanje Sporazuma v njenem interesu.*

*Stališče, ki se v imenu Unije zastopa na 63. zasedanju Mednarodnega sveta za sladkor, je, da se glasuje za podaljšanje Mednarodnega sporazuma o sladkorju iz leta 1992 za nadaljnje obdobje enega leta, in sicer od 1. januarja 2024 do 31. decembra 2024.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Ni posledic za proračun RS. Predlog ima posledice za proračun EU: Prispevek EU za leto 2024 znaša predvidoma 550.000 EUR. Izračun je narejen na pa podlagi predpostavk glede ocenjenega števila glasov EU (508 od 2.000 glasov) in ocenjenega zneska, ki ga je treba plačati na glas v GBP. Za upravni proračun za leto 2023 ima vsak glas utež 745 GBP, zato prispevek EU za leto 2023 znaša 378.460 GBP. Te številke se prilagajajo vsako leto, saj se znesek, ki ga je treba dejansko plačati, lahko razlikuje glede na končno število glasov, dodeljenih EU, znesek, ki ga je treba plačati na glas v GBP, ter devizni tečaj EUR/GBP. Poleg tega se lahko znesek prispevka EU za leto 2024 spremeni v primeru sprememb članstva v Mednarodnem svetu za sladkor. Sredstva so zagotovljena v okviru EU proračuna in sicer na proračunski postavki 14 20 03 06 Mednarodne organizacije in sporazumi.*

Vpliv na gospodarstvo

*Pozitiven vpliv na gospodarstvo. Cilj Mednarodnega sporazuma o sladkorju iz leta 1992 je okrepiti mednarodno sodelovanje v zvezi s sladkorjem na svetovnih trgih in povezanimi vprašanji, oblikovati forum za medvladna posvetovanja o sladkorju in načinih za izboljšanje svetovnega gospodarstva na tem trgu, poenostaviti trgovanje z zbiranjem in širjenjem informacij o svetovnem trgu sladkorja in drugih sladil ter spodbujati večje povpraševanje po sladkorju, zlasti za netradicionalne rabe.*

Vpliv na javno upravo

*Predlog ne vpliva na javno upravo.*

Vpliv na okolje

*Predlog ne vpliva na okolje.*

Drugo

**C)**

**Predstavniki RS, ki bodo zastopali stališče RS v institucijah EU**:

***Irena Šinko, ministrica; dr. Darij Krajčič, državni sekretar; Tatjana Buzeti, državna sekretarka, mag. Matjaž Grkman, MKGP; Simona Vrevc, Katja Manfreda, SPBR***